Amazigh) ya iku sawijining golongan étnis sing asliné saka Afrika Lor. Wong-wong iki sumebar ing wewengkon sing nyrambahi pérangan saka Samodra Atlantika tekan Oase Siwa ing Mesir, lan saka Segara Tengah tekan Kali Niger. Ing sujarahé, wong-wong iki nyaturaké basa Bèrbèr, singa salé saka cawangé basa Bèrbèr saka kulawarga basa Afroasiatika. Awit panalukan Muslim Afrika Lor ing abad kapitu, wong Bèrbèr kanthi cacah akèh sing ndunungi wewengkon Maghribi entuk sawenèh élmu ngenani manéka warna basa sing ana ing Afrika Lor. Sakwisé kolonialisasi Afrika Lor déning Prancis, "Pamaréntah Prancis kasil ngaworaké basa Prancis ing Aljazair kanthi netepaké basa Prancis minangka basa nasional sing resmi lan nguwajibaké kabèh pandhidhikan dilakokaké ana ing Prancis."[35] Basa asing, mliginé basa Prancis lan sawenèh basa Spanyol, katurunaké saka kolonial Éropah, digunakaké déning wong Bèrbèr sing pinter ing Aljazair lan Maroko ing sawenèh kontèks formal, kaya déne pandhidhikan sing luwih dhuwur utawa bisnis.